CELEX: 32006R1468
Language: mt
Date: 2006-10-04 00:00:00
Title: Regolament tal-Kummissjoni (KE) Nru 1468/2006 tal- 4 ta' Ottubru 2006 li jemenda r-Regolament (KE) Nru 595/2004 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1788/2003 li jistabbilixxi levy fil-qasam tal-ħalib u l-prodotti mill-ħalib

526                MT             Il-Ġurnal Uffiċjali ta’ l-Unjoni Ewropea                   17.12.2008

32006R1468

L 274/6                        IL-ĠURNAL UFFIĊJALI TA’ L-UNJONI EWROPEA                        5.10.2006

                 REGOLAMENT TAL-KUMMISSJONI (KE) Nru 1468/2006

                                        tal-4 ta’ Ottubru 2006

     li jemenda r-Regolament (KE) Nru 595/2004 li jistabbilixxi regoli dettaljati għall-
    applikazzjoni tar-Regolament tal-Kunsill (KE) Nru 1788/2003 li jistabbilixxi levy fil-
                          qasam tal-ħalib u l-prodotti mill-ħalib

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1788/2003 tad-29 ta' Settembru 2003
li jistabbilixxi taxxa fil-qasam tal-ħalib u l-prodotti mill-ħalib1, u b'mod partikolari l-
Artikolu 3(3) u 24 tiegħu,

Billi:

(1)       Sabiex jiżgura l-implimentazzjoni armonizzata tar-regoli dwar il-perjodu ta' avviż u l-
          kondizzjonijiet għat-tneħħija tal-kwantità ta' referenza individwali jew approvazzjoni
          li hemm ipprovdut għalihom fl-Artikoli 8(4) u 11(4) tar-Regolament tal-Kummissjoni
          (KE) Nru 595/20042, id-dispożizzjonijiet relevanti jeħtieġu li jiġu ċċarati. Barra minn
          hekk, biex titħaffef it-tmexxija mill-Istati Membri d-dati ta' skadenza stabbiliti f'dawk
          l-artikoli għandhom bżonn jiġu adattati.

(2)       L-Artikolu 10 tar-Regolament (KE) Nru 595/2004 jipprovdi għall-mod kif għandu
          jitqies il-kontenut tax-xaħam fil-ħalib meta tkun qed titfassal id-dikjarazzjoni
          definittiva tal-kwantitajiet. L-esperjenza turina li xi produtturi li għandhom ir-
          referenza tal-kontenut tax-xaħam għoli ħafna u mhux rappreżentattiv tal-merħla u l-
          produzzjoni tal-ħalib jistgħu jibbenefikaw minn korrezzjoni sinifikant tax-xaħam.
          Għalhekk, sabiex ikun evitat l-użu inġust tal-mekkaniżmu tal-korrezzjoni tax-xaħam,
          għandu jiġi stabbilit limitu għall-korrezzjoni negattiva tax-xaħam. Madankollu huwa
          xieraq li tiġi applikata din id-dispożizzjoni mill-perjodu ta' tnax-il xahar, kif imsemmi
          fl-Artikolu 1(1) tar-Regolament (KE) Nru 1788/2003, li jibda fl-1 ta' April 2007
          sabiex il-kwantitajiet tal-ħalib kummerċjalizzati matul it-tnax-il xahar kurrenti ma
          jiġux affettwati bil-ftehim il-ġdid.

1
          ĠU L 270, 21.10.2003, p. 123. Ir-Regolament kif emendat bir-Regolament (KE) No 2217/2004 (ĠU L
          375, 23.12.2004, p. 1).
2
          ĠU L 94, 31.3.2004, p. 22.
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                     527

(3)    Skont l-Artikolu 3(1) tar-Regolament (KE) Nru 1788/2003 kif emendat bir-
       Regolament (KE) Nru 1406/2006 d-dazju dovut għandu jitħallas mill-Istati Membri
       fil-perjodu bejn is-16 ta' Ottubru u t-30 ta' Novembru ta' kull sena. B'hekk id-data ta'
       skadenza stabbilita fl-Artikolu 15 tar-Regolament (KE) Nru 595/2004 fejn id-dazju
       dovut lill-Fond Agrikolu Ewropew ta’ Garanzija (FAEG) irid jitħallas u jiġi ddikkjarat
       għandha titbiddel.

(4)    L-Artikolu 26(3) tar-Regolament (KE) Nru 595/2004 jipprovdi għal aġġornament tal-
       kwestjonarju fl-Anness I ta' dak ir-Regolament, kompletat kif suppost skont l-artikolu
       8(2)(b) tar-Regolament (KE) Nru1788/2003, għandu jiġi kkomunikat lill-Kummissjoni
       qabel l-1 ta’ Diċembru, l-1 ta’ Marzu, l-1 ta’ Ġunju u l-1 ta’ Settembru kull sena. Dan
       it-tip ta' aġġornamenti jistgħu jwasslu għal ammont differenti ta' dazju dovut.
       Għalhekk għandu jiġi stabbilit il-mod kif l-ammonti aġġustati dovuti lill-Fond
       Agrikolu Ewropew ta' Garanzija (FAEG) skont l-Artikolu 3 tar-Regolament (KE) Nru
       1788/2003 jridu jkunu ddikkjarati.

(5)    Skont l-Artikolu 16(1) tar-Regolament (KE) Nru 595/2004, l-Istati Membri
       jiddeterminaw il-kategoriji ta prijorità tal-produtturi għad-distribuzzjoni mill-ġdid tad-
       dazju żejjed abbażi ta’ wieħed jew aktar kriterji objettivi. L-esperjenza turi li l-Istati
       Membri jeħtieġu aktar ċarezza u flessibbiltà għad-definizzjoni tal-kategoriji ta'
       prijorità.

(6)    Skont l-Artikolu 3(1) tar-Regolament (KE) Nru 1788/2003, l-Istati Membri għandhom
       iħallsu d-dazju lill-FAEG sal-limitu ta' 99% mill-ammont dovut. F'każijiet fejn l-aħħar
       1% ma jkunx kompletament meħtieġ għal każijiet ta' falliment jew ta' inabbiltà
       definittiva ta' ċerti produtturi li jħallsu d-dazju, l-Istati Membri għandhom jitħallew
       jużaw l-ammont li jifdal skont il-kriterji għad-distribuzzjoni tad-dazju żejjed kif
       provdut fl-Artikolu 13(1) ta' dak ir-Regolament.

(7)    Skont l-Artikolu 24(6) tar-Regolament (KE) Nru 595/2004 produtturi li jagħmlu bejgħ
       dirett għandhom iżommu disponibbli r-reġistri kollha dwar ħalib u prodotti tal-ħalib li
       ġew magħmula inklużi dawk li saru imma la nbiegħu u lanqas ġew trasferiti. Dawn ir-
       rekwiżiti ta' kontabilità huma kkunsidrati sproporzjonati għal uħud mill-bejjiegħa
       diretti żgħar li jagħmlu kwantitajiet ċkejknin ta' inqas mill-ekwivalent ta' 5,000 kg
       ħalib. Għalhekk dawn il-produtturi għandhom ikunu eżentati mill-obbligu li joqogħdu
       jżommu reġistri tal-ħalib jew prodotti tal-ħalib li ma jinbigħux jew ma jiġux trasferiti.

(8)    Ir-Regolament (KE) Nru 595/2004 għandu għalhekk jiġi emendat skont dan.

(9)    Il-miżuri pprovduti f’dan ir-Regolament huma skont l-opinjoni tal-Kumitat ta’
       Ġestjoni għall-ħalib u l-Prodotti tal-ħalib,

ADOTTAT DAN IR-REGOLAMENT:

                                             Artikolu 1

Ir-Regolament (KE) Nru 595/2004 għandu jiġi emendat kif ġej:

(1)      Fl-Artikolu 8, il-paragrafu 4 jinbidel b'dan li ġej:
 ---pagebreak--- 528          MT             Il-Ġurnal Uffiċjali ta’ l-Unjoni Ewropea              17.12.2008

      “4.   Fejn ma tintbagħat l-ebda dikjarazzjoni qabel il-15 ta' Ġunju, l-Istati Membri
            għandhom fi żmien 15-il jum ta' xogħol javżaw b'mod formali lix-xerrej biex
            jibgħat din id-dikjarazzjoni fi żmien 15-il jum. Meta ma tiġi sottomessa l-ebda
            dikjarazzjoni fl-aħħar ta' dak il-perjodu, l-Istati Membri għandhom jew jirtiraw
            l-approvazzjoni jew jeħtieġu ħlas ta' ammont fi proporzjon għall-volum ta'
            ħalib involut u s-serjetà tal-irregolarità.

            Il-paragrafu 3 għandu jkompli japplika matul il-perjodu tal-avviż."

(2)   Fl-Artikolu 10, paragrafu 1, jiddaħħal is-subparagrafu li ġej wara t-tielet
      subparagrafu:

      "Fejn fl-applikazzjoni tat-tielet subparagrafu l-kwantità aġġustata tal-ħalib imwassal
      mill-produttur tkun ta' inqas minn 75% tal-kwantità tal-ħalib imwassal u fejn ir-
      referenza tal-kontenut tax-xaħam tal-produttur hija 'l fuq minn 4.5%, id-dikjarazjoni
      individwali għandha ssir abbażi tal-75% tal-kwantità verament imwassla."

(3)   Fl-Artikolu 11, il-paragrafu 4 jinbidel b'dan li ġej:

      “4.   Fejn ma tintbagħat l-ebda dikjarazzjoni qabel il-15 ta' Ġunju, l-Istati Membri
            għandhom fi żmien 15-il jum ta' xogħol javżaw b'mod formali lill-produttur
            biex jibgħat id-dikjarazzjoni fi żmien 15-il jum. Fejn ma tintbagħat l-ebda
            dikjarazzjoni sat-tmiem ta' dan il-perjodu, ir-referenza tal-kwalità għall-bejgħ
            dirett tal-produttur ikkonċernat tmur lura għar-riżerva nazzjonali. L-ewwel
            subparagrafu tal-paragrafu 3 ta' dan l-Artikolu għandu jkompli jgħodd matul il-
            perjodu tal-avviż."

(4)   L-Artikolu 15 qed jinbidel b'dan li ġej:

      (a)   Fil-paragrafi 1 u 2, il-kelma "Settembru" titbiddel f'"Ottubru";

      (b)   Il-paragrafu 3 qed jitbiddel b’dan li ġej:

            “3.   L-Istati Membri għandhom jiddikjaraw lill-Fond Agrikolu Ewropew
                  dwar Garanzija (FAEG) l-ammonti li jirriżultaw mill-applikazzjoni tal-
                  Artikolu 3 tar-Regolament (KE) Nru 1788/2003 flimkien man-nefqa
                  ddikjarata fir-rigward ta' Novembru ta' kull sena.

                  Fejn skont l-Artikolu 26(3) ta' dan ir-Regolament, l-Istati Membri
                  jikkomunikaw dwar aġġornament fil-kwestjonarju kif maħsub f'paragrafu
                  1 ta' dak l-Artikolu, l-ammonti aġġustati li jirriżultaw għandhom ikunu
                  ddikjarati lill-FAEG flimkien mal-infiq iddikjarat dwar ix-xahar qabel
                  ma jintbagħat il-kwestjonarju."

(5)   L-Artikolu 16 jinbidel b'dan li ġej:
 ---pagebreak--- 17.12.2008      MT               Il-Ġurnal Uffiċjali ta’ l-Unjoni Ewropea                    529

                                              "Artikolu 16

                     Kriterji għal taqsim ġdid mod ieħor tal-imposta ż-żejda

         1.    Meta jkun xieraq, l-Istati Membri għandhom jistabbilixxu l-kategoriji ta'
               prijorità tal-produtturi msemmija fl-Artikolu 13(1)(b) tar-Regolament (KE)
               Nru 1788/2003, fuq il-bażi ta' wieħed jew aktar mill-kriterji oġġettivi li ġejjin:

               (a)    rikonoxximent formali mill-awtorità kompetenti tal-Istat Membru li l-
                      imposta kollha jew parti minnha kienet iddebitata b'mod ħażin;

               (b)    il-lokalità ġeografika tal-azjenda, u primarjament żoni tal-muntanji fis-
                      sens tal-Artikolu 18 tar-Regolament tal-Kunsill (KE) Nru 1257/1999(*);

               (ċ)    id-densità massima tal-istokk tal-azjenda għall-iskop ta' produzzjoni
                      estensiva tal-bhejjem;

               (d)    il-kwantità ta' referenza individwali tinqabeż b'inqas minn 5% jew inqas
                      minn 15,000 kg, skont liema jkun l-inqas;

               (e)    il-livell tal-kwantità ta' referenza individwali ikun inqas minn 50% tal-
                      medja nazzjonali ta' kwantità ta' referenza individwali;

               (f)    kriterji objettivi oħra adottati mill-Istat Membru wara li jikkonsulta mal-
                      Kummissjoni.

         2.    It-taqsim ġdid mod ieħor tal-imposta ż-żejda għandu jitlesta ħmistax-il xahar
               wara t-tmiem tal-perjodu ta' tnax-il xahar li ssemma mill-aktar tard.
         (*)   ĠU L 160, 26.6.1999, p. 80."

(6)      L-Artikolu 16a li ġej qed jiddaħħal:

                                              "Artikolu 16a

                          L-użu ta’ 1% dazju li ma jitħallasx lill-FAEG

         Fejn skont l-Artikolu 3(1) tar-Regolament (KE) Nru 1788/2003, id-dazju ta' 1% li ma
         jitħallasx lill-FAEG jaqbeż l-ammont meħtieġ biex ikopri l-każijiet ta' falliment jew
         inabbiltà definittiva biex ċerti produtturi jħallsu d-dazju, l-Istati Membri jistgħu
         jużaw iż-żejjed skont l-Artikolu 13(1) ta' dak ir-Regolament."

(7)      Fl-Artikolu 24(6), l-ewwel subparagrafu qed jitbiddel b’dan li ġej:

         Il-produtturi li jagħmlu l-bejgħ dirett għandu jkollhom disponibbli għall-awtorità
         kompetenti tal-Istat Membru, għal mill-anqas tliet snin mit-tmiem tas-sena li fiha
         tfasslu d-dokumenti, ir-reġistrazzjoni tal-ħażniet imfassla għall-perjodu ta' 12-il
         xahar u jagħtu dettalji, għal kull xahar u għal kull prodott, ta' kull bejgħ jew
         trasferiment ta' ħalib jew prodotti tal-ħalib.
 ---pagebreak--- 530             MT            Il-Ġurnal Uffiċjali ta’ l-Unjoni Ewropea                  17.12.2008

        Il-produtturi li jkollhom kwantità ta' referenza individwali ta' bejgħ dirett ta' 5,000 kg
        jew aktar għandhom iżommu reġisti tal-ħalib u l-prodotti tal-ħalib li ġew prodotti
        imma mhux mibjugħa jew trasferiti.

        L-Istati Membri jistgħu jistipulaw aktar regoli dettaljati."

                                           Artikolu 2

Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f’Il-
Ġurnal Uffiċjali tal-Unjoni Ewropea.

L-Artikolu 1(2) għandu japplika mill-1 ta' April 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 4 ta’ Ottubru 2006.

                                              Għall-Kummissjoni
                                              Mariann FISCHER BOEL
                                              Membru tal-Kummissjoni